
                  APROBAT:
JUDEŢUL TIMIŞ





          PRIMAR,

MUNICIPIUL TIMIŞOARA                            Dr. ing. GHEORGHE  CIUHANDU

NR.  SC2011           din 24.10.2011




                      REFERAT
Cu privire la neexercitarea dreptului de preemţiune din partea Consiliului Local Timişoara, la intenţia  de înstrăinare a imobilului situat în B-dul M. Viteazu nr.26, la preţul de 1.000.000 euro.

          Direcţia Patrimoniu prin Biroul Administrare Imobile :
Având în vedere adresa nr.DP2011-5056 din 10.08.2011, înregistrată la Direcţia Patrimoniu de către Neamţiu Florea şi Ciortea-Neamţiu Ştefana-Oana, prin avocat Vanciu Vasile, solicitând ca Primăria municipiului Timişoara să se pronunţe asupra dreptului de preemţiune, la intenţia de înstrăinare a imobilului situat în B-dul M. Viteazu nr.26, înscris în C.F. nr.407600 (conversie a C.F. nr.5599-Timişoara), nr. topo.11808;

Având în vedere adresa nr.6590 din 11.10.2011, înregistrată la Direcţia Patrimoniu de către Spitalul Clinic Municipal de Urgenţă-Timişoara sub nr. CD2011-579 din 11.10.2011, prin care ne înştiinţează că, este necesar şi oportun achiziţia imobilului din B-dul M. Viteazu nr.26, în care funcţionează Clinica de Oncologie Medicală, o secţie care deserveşte un număr important de pacienţi, atât din judeţul nostru cât şi din judeţele limitrofe;
Având în vedere adresa nr.1605 din 04.08.2011, emisă de către  Direcţia pentru Cultură, Culte şi Patrimoniul Cultural Naţional a judeţului Timiş, prin care ne informează că, nu îşi exercită dreptul de preemţiune, asupra imobilului situat în B-dul M. Viteazu nr.26, inclus în Ansamblul urban ”B-dul Mihai Viteazu”, cod TM-a-B-06110, poz.121, în Lista Monumentelor Istorice-2010;
Având în vedere adresa nr.SC2011-6528 din 29.09.2011, primită de la Direcţia Dezvoltare, Serviciul Centrul de Coordonare pentru Reabilitare Cartiere Istorice din Timişoara, prin care ne informează că, nu îşi exercită dreptul de preemţiune, asupra imobilului situat B-dul M. Viteazu nr.26; 

Având în vedere adresa nr.DP2011-5056 din 03.10.2011, prin care ni se comunică că, solicitarea petenţilor a fost analizată în şedinţa comisiilor şi prezentată în plenul Consiliului Local, care a solicitat întocmirea unui proiect de hotărâre, în ceea ce priveşte exercitarea dreptului de preemţiune; 
Având în vedere prevederile art.2, din Hotărârea nr.67/26.02.2008 a Consiliului Local al Municipiului Timişoara;

              PROPUNE:
Emiterea unei hotărâri, prin care Consiliul Local Timişoara nu îşi exercită dreptul de preemţiune privitor la cumpărarea imobilului situat în B-dul M. Viteazu nr.26, înscris în C.F. nr. 407600 (conversie a C.F. nr.5599-Timişoara), nr. topo.11808, la preţul de 1.000.000 euro;

